**DJEVOJKA SA UNE**

* U svom najljepšem izdanju, okružena još jednom ljepoticom – rijekom Unom, izlivena je u bronci, stoji Djevojka sa Une i plijeni pažnju svima koji se nađu na Gradskoj otoci ili na nekom od mostova koji vode u centar grada.
* Jedan je od najposebnijih spomenika našeg grada. Osluškuje i posmatra život već godinama, okamenjena u vlastitu intimu predstavljajući tajnu o Djevojci sa Une. Njen autor je akademski kipar Vladimir Herljević.

**GRADSKI PARK BETON**

* Svaki grad ima svoje mirno poetsko mjesto, a u Bihaću je ono u samom centru grada! Gradski park u Bihaću zasnovan je na velikom „turskom greblju“ gdje je više od 250 godina ukopavalo lokalno stanovništvo.
* Poslije Drugog svijetskog rata sklonjeni su svi nišani, osim jednog ženskog nišana koji se nalazi u sredini parka. Gradsko park predstavlja epicentar urbane raznolikosti, radosti i ljubavi čiji su temelji postojanja udareni u doba Dvojne Monarhije.
* Okružen je gradskim bedemom, kanalom i rijekom Unom. Proširuje se na „beton“ – poznato ljetno okupljalište. U jesen gradski park poprima oblik prave bajke zHVljujući kulturno – zabavnoj manifestaciji „Jesen na Gelenderima“ koja već nekoliko godina okuplja sve generacije bišćana.

**MUZEJ AVNOJ-a**

* Bihać je u proščosti predstavljao značajno mjesto u nastajanju Jugoslavije. U tu čast, 1952. godine je otvoren Spomen muzej Prvog zasjedanja AVNOJ – a u zgradi Klostera, te se nalazi u blizini centra grada. Danas služi kao mjesto za javne i kulturne priredbe. Svojim eksponentima predstsvlja antifašističe tenkove Grada Bihaća.

**GRADSKO KUPALIŠTE BRVICE**

* U naselju Hatinac nalazi se gradsko kupalište Brvice kojr predstavlja jedno od najpopularnijih kupališta u Bihaću. Ispratilo je mnoge vesele generacije, utkalo sjećanja na prijateljstva i danas čeka na stvaranje novih priča i doživljeja nevjerovatnih poetskih prizora rijeke Une i neba iznad nje.

**JOTANOVI LJUBAVNI OTOCI**

* Zahvaljujući entuzijazmu ribarskig udruženja iz Bihaća, Jotanovi Otoci ponovo dišu i zovu sve znatiželjne na nova druženja.
* Mjesto koje ima daleku historiju kao i okupljalište mladih i starijih, čija su druženja najčesće bila pretvorena u pjevanje i roštiljanje. Možda i ne moramo govoriti koliko je Una ovdje lijepa, kada je taj epitet prožet njenim postojanjem, ali Vas moramo pozvati da posjetite ovo mjesto i okušate se u fly fishingu ili se prosto opustite i uživate u rijeci i bircu koji se nalazi odmah pored otoka.

**SREDNJOVIJEKOVNI GRAD SOKOLAC**

* Na području Grada Bihaća nalazimo dijelove 12 srednjovijekovnih utvrđenja. Čarobna mjesta što u tišini, izolovani u priordi svjedoče o našem Bogatom naslijeđu.
* Grad Sokolac je jedan od najdostupnijih. Njime dominira branič – kula koja je toliko raskošna da joj nema premca duboko u Bosni i Hercegovini sa jedne i Hrvatskoj sa druge strane. To potvrđuju zanimljive prostorije unutar tvrđave sa doprozornicima i dovratnicima, te nadsvođenjim prostorijama. Tvrđava se nalazi na lijevoj obali Une. Otkrijte je putem trim staza kroz šumu ili kroz istoimeno naselje porno ove građevine.

**TURBE**

* Uz Muzej u Kapetanovoj kuli i crkvu sv. Ante Padovaskog, historijskoj raznolikosti doprinosi i Turbe, koje svojim tajanstvenim i izvanrednim modernističkim stilom svjedoči što prema vjerovanju muslimana ukazuje na pogibiju onih, koji su od Boga za nagradu dobili mjesto u raju.

**MUZEJ U KAPETANOVOJ KULI**

* Kad ste već u samom centru grada, zašto ne posjetiti Muzej u Kapetanovoj kuli? Neka nam ovaj biser kulturnog naslijeđa bude tačka upoznavanja. Otkrijte historijske tajne i transformacije grada, ali i smjene vladara.
* Postavke unutar Kapetanove kule:

1. Prizemlje: arheološka izložba „Bihaćki kraj u prahistorijsko doba“
2. I Kat: Historijska izložba „Bihać kraj u srednjem vijeku“
3. II Kat: historijska izložba „Bihać kraj u osmanskom periodu“
4. III Kat: etnološka izložba „Kapetanova divanhana“
5. IV Kat: likovna izložba „Stoljeća Bihaća uvezana u likovnu priču“

**CRKVA SVETOG ANTE PADOVANSKOG**

* Crkva sv. Antonija (Ante Padovanskog) je izgrađena krajem 19. vijeka u duhu stilskog pluralizma / historicizma. Kao izvorni oblik imala je raskošan „štajerski“ krov na zvoniku, kakvom u Bosni i Hercegovini nije bilo premca. Crkva je doživjela više preinaka i dograđivanja, a najveći zahvati i promjena karaktera objekta dešava se 1941. godine kada je skinut krov, dozidan još jedan sprat uz postavljanje blagog krova na četiri vode, te je crkva dodatno proširena.
* Tokom savezničkog bombardiranja 1944. godine, crkva je stradala, pa je danas od nje ostao samo zvonik kao tužan spomenik na strahote Drugog svjetskog rata. Crkva je nacionalni spomenik Bosne i Hercegovine.

**DŽAMIJA FETHIJA**

* Nedaleko od muzeja i crkve sv. Ante Padovanskog nalazi se džamija Fethija koja je svoje ime i karakter mijenjala kroz vrijeme.
* Prvobitno sagrađena kao crkva, dolaskom Osmanlija u specifičnim okolnostima je obnovoljena kao džamija. Jedna je od rijetkih europskih islamskih bogomolja sagrađena u izvornom romaničkom i gotičkom stilu. Smatra se najstarijim objektom tih stilova BiH.

**GARAVICE**

* Kakva su to mjesta koja svjedoče o historiji koja su živote uklesale u tišinu kamena?
* Narod i tadašnja Općina Bihać su 1949. godine podigli spomenik žrtvama nacizma Drugog svjetskog rata. Garavice danas predstavljaju jednu od destinacija koja poziva život, da u miru svjedoči o prošlosti. Tvorac ovog kompleksa je arhitekta Bogdan Bogdanović.

**ŽELJAVA**

* Aerodrom Željava je najveći podzemni aerodorm i nekadašnja baza Jugoslovenske narodne armije. Zbog razaranja 1992. godine je u potpunosti izvan upotrebe, ali je pristupačan za posjete i svi posjetioci imaju mogućnost da se upute u nesvakidašnju avanturu posjete ovom nevjerovatnom vojnom objektu, hrabro stoje na pistama i pred tunelima, te se oduševljavaju gradnjom, obimom i značajem ovog kompleksa.

**PLANINARSKI DOM PLJEŠEVICA**

* Nakon što smo obišli skoro sve odabrane lokacije, na red dolazi i kuća za odmor.
* Planinarski dom Plješevica mjesto je okupljanja zaljubljenika u planine, svjež zrak, društvo, mir, ali i domaće specijalitete u danima vikenda.